Document ID: /roh_data/filtered/fineweb-2-filterrobots_roh.jsonl.gz/8087

La suprastanza communala aveva elavurà in project da 1,7 milliuns francs per in'ustaria cun radund 90 plazzas. Al medem mument vuless ins er gist renovar la part cun il stgaudament a distanza en l'edifizi a l'ur da la vischnanca.
Rendita encunter plivalur per vischnanca
Durant ina discussiun animada da bun 90 minutas han pliras persunas express lur tema dals custs memia auts che la vischnanca avess finalmain da purtar per finanziar il project. En pli han singuls mess en dumonda la necessitad d’in ulteriur restaurant en vischnanca.
Tge che custa quant vi dals 1.7 milliuns francs
|Tge ||Custs |
|Lavurs da preparaziun ||46'000 francs|
|Edifizi||1'055'000 francs|
|Indrizs da manaschi||428'500 francs|
|Conturn||20'000 francs|
|Custs da fabrica laterals e contos transitorics||43'500 francs|
|Mobigliar||105'000 francs|
|Preventiv total ||1'698'000 francs|
Finalmain han ils 42 preschents dentant decis per scrutini d'approvar la dumonda da credit. Sche tut va tenor plan, duess la nova ustaria avrir sias portas la proxima stad.